Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2007 M. spalio 17 D. NUTARIMO nR. 1139 „DĖL ATSAKOMYBĖS IR FUNKCIJŲ PASKIRSTYMO TARP INSTITUCIJŲ, ĮGYVENDINANT LIETUVOS 2007–2013 metų EUROPOS SĄJUNGOS STRUKTŪRINės PARAMOS PANAUDOJIMO STRATEGIJĄ IR veiksmų programAS“ PApildymo

2009 m. birželio 3 d. Nr. 529

Vilnius

Lietuvos Respublikos Vyriausybė nutaria:

Papildyti Lietuvos Respublikos Vyriausybės 2007 m. spalio 17 d. nutarimą Nr. 1139 „Dėl atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas“ (Žin., 2007, Nr. 114-4637) šiuo 2.3 punktu:

„2.3. Aplinkos ministerijai – vadovaujantis Finansų inžinerijos priemonių administravimo ir finansavimo taisyklėmis, patvirtintomis finansų ministro 2008 m. spalio 24 d. įsakymu Nr. 1K-334 (Žin., 2008, Nr. 125-4765), pasirašyti finansų inžinerijos priemonės (-ių), naudojamos (-ų) įgyvendinant Aplinkos ministerijos administruojamą veiksmų programos dalį, įgyvendinimo ir finansavimo sutartį ir, vadovaujantis Reglamento Nr. 1083/2006 44 straipsnyje bei Reglamento Nr. 1828/2006 8 skirsnyje išdėstytomis nuostatomis, užtikrinti šios (-ų) finansų inžinerijos priemonės (-ių) įgyvendinimą.“

MINISTRĄ PIRMININKĄ

PAVADUOJANTIS FINANSŲ MINISTRAS	ALGIRDAS ŠEMETA